Эрик Бейшембиев

**Эрик Бейшембиев**, Эрик Айдаркан улы Бейшембиев (; *[[1963 ел]]ның [[21 май|21 мае]], [[СССР]], [[Кыргызстан ССР]], [[Бишкәк|Фрунзе]]*) ― кыргыз дипломаты, Кыргызстан Республикасының Казан шәһәрендәге Генераль консулы (2023 елның октябреннән). Дипломатик рангы ― Гадәттән тыш һәм Тулы Вәкаләтле илче (17.01.2008). Тарих фәннәре кандидаты .

## Тәрҗемәи хәле
1963 елның 21 маенда Кыргызстан ССР башкаласы Фрунзе (1991 елдан Бишкәк) шәһәрендә туган. 1985 елда Кыргыз дәүләт университетының (2002 елдан Йосыф Баласагунлы исемендәге Кыргыз ) тарих факультетын, 1993 елда аның аспирантурасын тәмамлаган.

1996 елда Кыргызстан  магистратурасын «Дипломатия һәм халыкара хокук» юнәлеше буенча тәмамлаган.

1995 елда «Кыргызстанда университет мәгарифен үстерү (1970―1980 еллар)» () дигән темага тарих фәннәре кандидатлыгына диссертация яклаган. 

## Хезмәт юлы
1994―1997 елларда ― Кыргызстан  консуллык идарәсендә беренче секретарь.

1997―1999 елларда Кыргыз Республикасының Малайзиядәге илчелеге консулы булып эшләгән.

2001―2002 елларда ― КР Тышкы эшләр министрлыгының Консуллык хезмәте идарәсенең консуллык сәясәте һәм хокук бүлеге башлыгы.

2002―2003 елларда ― КР Тышкы эшләр министрлыгының Консуллык хезмәте Баш идарәсе башлыгы урынбасары.

2003―2005 елларда ― КР Тышкы эшләр министрлыгының халыкара-килешү идарәсе башлыгы.

2005―2009 елларда ― консуллык хезмәтенең Баш идарәсе башлыгы, КР Тышкы эшләр министрлыгының Консуллык хезмәте департаменты директоры.

2010―2012 елларда ― КР Тышкы эшләр министрлыгының БДБ департаменты директоры урынбасары.

2012―2016 елларда ― БДБ департаменты директоры, чиктәш илләр департаменты директоры, КР Тышкы эшләр министрлыгының беренче сәяси департаменты директоры.

2016―2017 елларда ― КР Тышкы эшләр министрлыгының халыкара-хокукый департаменты директоры.

2017 елдан 2021 елга кадәр Кыргыз Республикасының Пакистандагы Гадәттән тыш һәм Тулы вәкаләтле Илчесе булган.

2022―2023 елларда ― Европа Берлеге белән проект-программа эшчәнлегендә хезмәттәшлек буенча КР Тышкы эшләр министрлыгының махсус йөкләмәләр буенча илчесе.

2023 елның октябреннән ― Кыргызстан Республикасының Казан шәһәрендәге Генераль консулы. Кыргызстан дипломаты 2023 елның ноябрендә эшкә керешкән. Эрик Бейшембиев ― Кыргызстанның Казандагы беренче Генераль консулы . Генераль консуллыкны ачу турындагы карар 2023 елның май аенда кабул ителгән, бу хактагы Указга Кыргызстан Республикасы Президенты Садыр Жапаров кул куйган.

Кыргызстан Республикасының Казан шәһәрендәге Генераль консуллыгы (Спартак ур, 6) 2024 елның 21 февралендә ачылган . Консуллык Идел буеның җиде төбәгендә яшәүче Кыргызстан гражданнарына хезмәт күрсәтү өчен оештырылган: 6 милли республика (Башкортстан, Мари Ил, Мордовия, Татарстан, Чуашстан, Удмуртия) һәм 1 өлкә (Сембер өлкәсе). Россиядә барлыгы Кыргызстанның биш Консуллыгы эшли. Алар Казанда, Мәскәүдә, Екатеринбургта, Новосибирскида һәм Санкт-Петербургта урнашкан. Казанда Генераль консуллык ачылу белән Идел буенда яшәүче Кыргызстан гражданнарына үз мәсьәләләрен хәл итү күпкә җиңеләйгән. Консуллык округына кермәгән Самара, Пенза яки Ырымбурда яшәүче гражданнар да мөрәҗәгать итә, чөнки аларга Казанга килү якынрак.

2025 елның башына Татарстанда ~10 мең Кыргызстан гражданы яшәгән, шуларның 600дән артыгы ― Казанда. Аларның төп шөгыльләре башлыча төзелеш, хезмәт күрсәтү, сәүдә һәм сәнәгать өлкәләре белән бәйле. Шулай ук кыргыз студентлары Казан вузлары белән даими  кызыксына. Алар арасында КФУ, медицина, техник һәм аграр вузлар популяр. Аеруча кирәкле юнәлешләр ― медицина, IT, инженерия, юриспруденция.

2021 ел нәтиҗәләре буенча КР һәм ТР арасында ике яклы товар әйләнеше 57,9 млн АКШ доллары тәшкил иткән, 2020 ел белән чагыштырганда 36,6% ка арткан.

## Искәрмәләр

## Сылтамалар
* *Екатерина Андреева*. Генконсул Эрик Бейшембиев: Татарстан отличает гостеприимство, профессионализм и стабильность. РТ Онлайн, 24.06.2025

Төркем:Кыргызстан сәясәтчеләре
Төркем:Тарих фәннәре кандидатлары
Төркем:Кыргыз милли университетын тәмамлаучылар
Төркем:Кыргызстан Халыкара университетын тәмамлаучылар
Төркем:Кыргызстан илчеләре